Coaliţia de stânga şi alianţa lui Macron, aproape la egalitate în scrutinul legislativ din Franţa.
Coaliţia forţelor de stânga (NUPES) şi alianţa de centru Împreună!, care îl susţine pe preşedintele Emmanuel Macron, sunt aproape la egalitate în urma primului tur al scrutinului parlamentar din Franţa. Formaţiunea de extremă-dreapta Mobilizarea Naţională (RN), a fostei candidate la preşedinţie Marine Le Pen, a obţinut 19,3% din voturi, potrivit sondajului, iar partidul Republicanii (centru-dreapta) este creditat cu 11,6%. Participarea la vot în primul tur al scrutinului parlamentar este estimată la nivelul de 48,5%. Turul al doilea este programat peste o săptămână.
Coaliţia forţelor de stânga (NUPES) şi alianţa de centru Împreună!, care îl susţine pe preşedintele Emmanuel Macron, sunt aproape la egalitate în urma primului tur al scrutinului parlamentar din Franţa, conform sondajelor efectuate la ieşirea de la urne.Conform unui sondaj de tip exit-poll efectuat de Institutul Ifop pentru cotidianul Le Figaro, coaliţia de stânga Noua Uniune Populară Ecologică şi Socială (NUPES), condusă de Jean-Luc Mélenchon, a obţinut 25,7% din voturile pentru Adunarea Naţională, Camera inferioară a Parlamentului.Potrivit unui sondaj de tip exit-poll efectuat de Institutul Ifop pentru cotidianul Le Figaro, coaliţia de stânga Noua Uniune Populară Ecologică şi Socială (NUPES), condusă de Jean-Luc Mélenchon, a obţinut 25,7% din voturile pentru Adunarea Naţională, Camera inferioară a Parlamentului.Alianţa Împreună! (centru), care îl susţine pe preşedintele Emmanuel Macron, este creditată cu 25%.Formaţiunea de extremă-dreapta Mobilizarea Naţională (RN), a fostei candidate la preşedinţie Marine Le Pen, a obţinut 19,3% din voturi, potrivit sondajului, iar partidul Republicanii (centru-dreapta) este creditat cu 11,6%."Partidul de guvernământ, forţa guvernului, este în spatele nostru. Alegătorii francezi ne transmit un semnal puternic", a afirmat deputatul Alexis Corbiere, din cadrul formaţiunii de extremă-stânga Franţa Nesupusă, care face parte din coaliţia NUPES."Aparent, am obţinut un bun rezultat. Noi am avut o majoritate care a avut responsabilitatea de a gestiona o serie de crize", a afirmat, la rândul său, Clément Beaune, secretar de stat pentru Afaceri Europene, referindu-se la scorul obţinut de alianţa proprezidenţială Împreună!.Marine Le Pen, unul dintre liderii formaţiunii Mobilizarea Naţională (RN, extremă-dreapta), le-a mulţumit alegătorilor care au votat cu partidul său."Duminica viitoare, este important să nu îi permitem lui Emmanuel Macron să dispună de o majoritate absolută, de care va abuza", a declarat Marine Le Pen, potrivit postului BFMTV.Participarea la vot în primul tur al scrutinului parlamentar este estimată la nivelul de 48,5%. Turul al doilea este programat peste o săptămână.